Fermer xoʻjaliklari va boshqa qishloq xoʻjaligi korxonalari yer maydonlarini maqbullashtirish hamda qishloq xoʻjaligi ekin yerlaridan samarali foydalanishga doir qoʻshimcha chora-tadbirlar toʻgʻrisida
(resolution, 2022-04-05)

Soʻnggi yillarda qishloq xoʻjaligida yer va suv munosabatlarini tartibga solish, qishloq xoʻjaligi ekin yer maydonlaridan samarali foydalanish, sohaga innovatsion texnologiyalarni joriy qilish, past hosilli paxta va gʻalla maydonlarini qisqartirish hisobiga yuqori daromadli, eksportbop mahsulotlar yetishtirish, davlat ehtiyojlari uchun qishloq xoʻjaligi mahsulotlari xarid narxini oshirib borish hisobiga qishloq xoʻjaligi korxonalarining moliyaviy barqarorligi taʼminlanmoqda. Shu bilan birga, qishloq xoʻjaligi yerlaridan foydalanishda tizimli muammolar mavjudligi sohani barqaror rivojlantirishga salbiy taʼsir etmoqda. Jumladan: birinchidan, yerlarni noqonuniy ajratish va ulardan xoʻjasizlarcha foydalanish holatlariga yoʻl qoʻyilmoqda, jumladan, 2018-yilda 2 638 ta holatda 16 447 gektar maydondan noqonuniy foydalanilgan hamda 1 502 ta holatda 28 427 gektar ekin yerlari noqonuniy ajratilgan; ikkinchidan, yerlardan, ayniqsa sugʻoriladigan yerlardan noqonuniy foydalanish, shaxsiy manfaati yoʻlida yakka tartibda uy-joy yoki boshqa bino va inshootlarni qurib olish holatlari ortib bormoqda, jumladan, 2018-yil davomida respublika boʻyicha 4 062 holatda 622 gektar yer maydoni oʻzboshimchalik bilan egallab olinib, yakka tartibda uy-joy yoki boshqa bino va inshootlar qurib olinganligi aniqlangan; uchinchidan, fermer xoʻjaliklari va boshqa qishloq xoʻjaligi korxonalari yer maydonlarining konturlari kesimida ekinlarni joylashtirish va hosildorlikni belgilash boʻyicha mahalliy hokimliklar tomonidan qabul qilingan qarorlarning shaffofligi va xolisonaligi taʼminlanmayapti. Bu esa, ayrim qishloq xoʻjaligi ekinlarini shartnomaga nisbatan koʻp yoki kam ekilishiga, hosildorlikning adolatsiz belgilanishiga sabab boʻlmoqda; toʻrtinchidan, qishloq xoʻjaligi korxonalari tomonidan tuproq unumdorligini oshirish hamda yerlarning meliorativ holatini yaxshilash hamda zamonaviy resurstejamkor innovatsion texnologiyalarni keng joriy etish masalalariga eʼtibor qaratilmayapti, jumladan, tomchilatib sugʻorish tizimi bor-yoʻgʻi 43,1 ming gektar yoki jami sugʻoriladigan maydonning atigi 1 foizida joriy qilingan. Davlat mulki boʻlgan yer maydonlaridan samarali foydalanish, yer ajratish va ekinlarni joylashtirishda shaffoflikni taʼminlash, yerning ekologik holatini yaxshilashga qaratilgan zamonaviy innovatsion va resurstejamkor texnologiyalarni keng joriy etish, mahsulot ishlab chiqarish hajmlarini koʻpaytirish, fermer xoʻjaliklari va boshqa qishloq xoʻjaligi korxonalarining moliyaviy va iqtisodiy holatini yanada yaxshilash maqsadida Vazirlar Mahkamasi qaror qiladi: 1. Qoraqalpogʻiston Respublikasi Vazirlar Kengashi va viloyatlar hokimliklari, Oʻzbekiston fermer, dehqon xoʻjaliklari va tomorqa yer egalari kengashi, Oʻzbekiston Respublikasi Qishloq xoʻjaligi vazirligi, Suv xoʻjaligi vazirligi, Iqtisodiyot vazirligi, Moliya vazirligi, Yer resurslari, geodeziya, kartografiya va davlat kadastri davlat qoʻmitasining fermer xoʻjaliklari va boshqa qishloq xoʻjaligi korxonalariga faoliyat yuritish uchun berilgan yer uchastkalari maydonlarini maqbullashtirish toʻgʻrisidagi taklifi maʼqullansin. 2. Quyidagilar: Fermer xoʻjaliklari va boshqa qishloq xoʻjaligi korxonalariga faoliyat yuritish uchun berilgan yer uchastkalari maydonlarini maqbullashtirish masalalari boʻyicha hududlarga biriktirilgan respublika ishchi guruhlari (keyingi oʻrinlarda hududlarga biriktirilgan respublika ishchi guruhlari deb ataladi) tarkibi 1-ilovaga muvofiq; Fermer xoʻjaliklari va boshqa qishloq xoʻjaligi korxonalariga faoliyat yuritish uchun berilgan yer uchastkalari maydonlarini maqbullashtirish boʻyicha Qoraqalpogʻiston Respublikasi, viloyatlar va tumanlar ishchi guruhlari namunaviy tarkiblari 2-3-ilovalarga muvofiq; Fermer xoʻjaliklari va boshqa qishloq xoʻjaligi korxonalariga faoliyat yuritish uchun berilgan yer uchastkalari maydonlarini maqbullashtirishga qoʻyiladigan talablar 4-ilovaga muvofiq tasdiqlansin. Qoraqalpogʻiston Respublikasi Vazirlar Kengashi Raisi, viloyatlar va tumanlar hokimlari rahbarligida Fermer xoʻjaliklari va boshqa qishloq xoʻjaligi korxonalariga faoliyat yuritish uchun berilgan yer uchastkalari maydonlarini maqbullashtirish boʻyicha Qoraqalpogʻiston Respublikasi, viloyatlar va tumanlar ishchi guruhlari (keyingi oʻrinlarda hududiy ishchi guruhlar deb ataladi) ikki kun muddatda tashkil etilsin. 3. Hududlarga biriktirilgan respublika ishchi guruhlari joylarga chiqqan holda hududiy ishchi guruhlar bilan birgalikda ikki hafta muddatda: fermer xoʻjaliklari va boshqa qishloq xoʻjaligi korxonalarining yagona roʻyxatini shakllantirib, ularga ajratilgan yer uchastkalaridan maqsadli foydalanilayotganligi va yer ijara shartnomasi shartlariga rioya etilayotganligini; ishlab chiqarish faoliyatini, tuzilgan kontraktatsiya shartnomalarining bajarilishini, mahsulot sotishdan tushgan mablagʻlarning bank hisobvaraqlari orqali aylanishini, debitor-kreditor qarzdorliklari va moliyaviy holatini; fermer xoʻjaliklari va boshqa qishloq xoʻjaligi korxonalari faoliyatida qoʻshimcha tarmoqlar tashkil etilganligini, talab etiladigan zarur qishloq xoʻjaligi texnikasi va agregatlar bilan taʼminlanganlik darajasini, moddiy-texnika resurslaridan samarali foydalanish holatini tahlil qilsin. Bunda, fermer xoʻjaliklari va boshqa qishloq xoʻjaligi korxonalari faoliyati samaradorligini baholash boʻyicha oʻtkazilgan tahlillarda har bir tumanning aholi zichligi va ish bilan taʼminlanganlik darajasi, xoʻjaliklarning ixtisoslashuvi (paxtachilik va gʻallachilik, gʻallachilik va sabzavotchilik, bogʻdorchilik va uzumchilik, sabzavotchilik va polizchilik) va oʻziga xos xususiyatlarini alohida hisobga olsinlar. 4. Belgilansinki, hududlarga biriktirilgan respublika ishchi guruhlari (B.T.Yusupov, R.N. Raxmatov, A.J. Vaxabov, U.Ya. Xalilov, R.Q. Davletov) tumanlarning toʻrtta sektor rahbarlari, yer uchastkalarini berish (realizatsiya qilish) masalalarini koʻrib chiquvchi tuman komissiyasi hamda fermer, dehqon xoʻjaliklari va tomorqa yer egalari kengashlari bilan birgalikda yer uchastkalarini maqbullashtirish jarayonida fermer xoʻjaliklari faoliyatiga xolisona baho berilishiga, shaffoflik, oshkoralik, ochiqlik va adolat tamoyillariga qatʼiy rioya qilinishiga shaxsan javob beradilar. 5. Oʻzbekiston Respublikasi Bosh prokuraturasiga hududlarga biriktirilgan respublika ishchi guruhlari va hududiy ishchi guruhlar faoliyati ustidan qatʼiy nazorat oʻrnatish, ular tomonidan amalga oshirilgan ishlar natijasi boʻyicha muntazam axborot berib borilishini taʼminlash va yer uchastkalarini maqbullashtirish ishlarini qisqa muddatlarda yakunlash choralarini koʻrish tavsiya etilsin. 6. Qoraqalpogʻiston Respublikasi Vazirlar Kengashi Raisi va viloyatlar hokimlari maqbullashtirish jarayonida tumanlar hokimliklari zaxirasiga qaytarilgan yer uchastkalarini toʻgʻridan-toʻgʻri investitsiya kiritadigan qishloq xoʻjaligi klasterlariga, eksport qiluvchi va qayta ishlovchi korxonalarga, koʻp tarmoqli fermer xoʻjaliklariga ajratish ishlarini bir oy muddatda yakunlasinlar. 7. Belgilab qoʻyilsinki, eksperiment tariqasida: a) fermer xoʻjaliklari uchun yer uchastkalari ochiq tanlov yakunlariga koʻra yer uchastkalarini berish (realizatsiya qilish) masalalarini koʻrib chiquvchi tuman komissiyasi hamda tuman fermer, dehqon xoʻjaliklari va tomorqa yer egalari kengashining xulosasiga binoan xalq deputatlari tuman Kengashining qarori asosida qabul qilingan tuman hokimining qarori boʻyicha beriladi. Ushbu qaror talablariga muvofiq fermer xoʻjaliklariga yer uchastkalarini ajratish uchun oʻtkaziladigan ochiq tanlov barcha tartib-taomillar bilan birga oʻn kundan oshmasligi lozim. Tanlovda asosiy eʼtibor: talabgor yuridik va jismoniy shaxsning hisobvaragʻidagi majburiyatlardan ozod boʻlgan mavjud pul mablagʻlari mavjudligiga; talabgorga yoki uning oila aʼzolariga tegishli yaroqli qishloq xoʻjaligi texnikalari mavjudligiga; talabgorning yetishtirgan qishloq xoʻjaligi mahsulotlarining eksportga yoʻnaltirganligiga; yaratiladigan yangi ish oʻrinlari soniga; soʻnggi uch yil davomida mahsulot yetkazib berish boʻyicha shartnomalarning bajarilishiga qaratilishi lozim; b) yer uchastkalari: bir gektar yer maydoni uchun paxta-gʻallachilik loyihasiga 2 ming AQSH dollari ekvivalenti miqdorida; sabzavot-gʻallachilik, bogʻdorchilik-uzumchilik, sabzavot-polizchilik loyihalariga 5 ming AQSH dollari ekvivalenti miqdorida toʻgʻridan-toʻgʻri investitsiya kiritadigan talabgorlarga va klaster korxonalariga mablagʻlar bankdagi hisobvaragʻida koʻringanidan soʻng, joriy yilda maqsadli ishlatish sharti bilan hamda tuman sektor rahbarining tavsiyasiga koʻra tanlov oʻtkazmasdan tuman hokimining qaroriga asosan ajratiladi. Mazkur talablar asosida yer uchastkasi ajratilgan yoki yangidan tashkil etilgan fermer xoʻjaliklari yoki boshqa qishloq xoʻjaligi korxonalari biznes rejasida koʻrsatilgan majburiyatlarini bajarmagan taqdirda, yer ijara shartnomasi tuman hokimi tomonidan bir tomonlama bekor qilinishi uchun asos hisoblanadi. 8. Oʻzbekiston Respublikasi Qishloq xoʻjaligi vazirligi, Yer resurslari, geodeziya, kartografiya va davlat kadastri davlat qoʻmitasi, Oʻzbekiston fermer, dehqon xoʻjaliklari va tomorqa yer egalari kengashi, Qoraqalpogʻiston Respublikasi Vazirlar Kengashi, viloyatlar hokimliklari almashlab ekish tizimini joriy qilish maqsadida paxta-gʻallachilik yoʻnalishidagi fermer xoʻjaliklari ekin yer maydonining 10 foiz qismiga boshqa qishloq xoʻjaligi ekinlari (beda, sabzavot, poliz) joylashtirilishini taʼminlasinlar. 9. Oʻzbekiston Respublikasi Qishloq xoʻjaligi vazirligi Bandlik va mehnat munosabatlari vazirligi, Iqtisodiyot vazirligi, Moliya vazirligi, Adliya vazirligi, Oʻzbekiston fermer, dehqon xoʻjaliklari va tomorqa yer egalari kengashi bilan birgalikda qishloq aholisini kafolatli ish oʻrinlari bilan taʼminlash maqsadida yangidan tashkil etilayotgan fermer xoʻjaliklari, qishloq xoʻjaligi klasterlarining ixtisoslashuvidan kelib chiqib qishloq aholisini ishga olish meʼyorlarini belgilash tartibini bir oy muddatda ishlab chiqsin va Vazirlar Mahkamasiga kiritsin. 10. Oʻzbekiston Respublikasi Qishloq xoʻjaligi vazirligi Davlat soliq qoʻmitasi, “Oʻzagrokimyohimoya”, “Oʻzneftmahsulot”, “Oʻzagroservis”, “Oʻzpaxtasanoat” aksiyadorlik jamiyatlari, “Agrobank” aksiyadorlik tijorat banki, “Oʻzdonmahsulot” aksiyadorlik kompaniyasi, “Oʻztoʻqimachiliksanoati” uyushmasi, Qoraqalpogʻiston Respublikasi Vazirlar Kengashi, viloyatlar va tumanlar hokimliklari bilan birgalikda bir oy muddatda: yer ijara shartnomasi bekor qilingan fermer xoʻjaliklarining 2019-yil hosili uchun (kuzgi shudgor, kuzgi boshoqli don, toʻqsonbosti va boshqa ekinlarga) sarflangan xarajatlari, yetkazib berilgan moddiy-texnik resurslar va koʻrsatilgan xizmatlar boʻyicha yuzaga kelgan qarzdorliklarini; 2019-yil gʻalla hosili uchun ajratilgan imtiyozli kreditlarini, shuningdek, 2018-yilda qishloq xoʻjaligi ekinlarini yetishtirish uchun urugʻlik, koʻchat va mineral oʻgʻitlar uchun ajratilgan tijorat kreditlarining qoplanmagan qismini yangi tashkil etilgan yoki maqbullashtirilgan fermer xoʻjaliklari yoxud boshqa qishloq xoʻjaligi korxonalariga uch tomonlama dalolatnoma asosida qayta rasmiylashtirish ishlarini; yer uchastkalari maqbullashtirilgan yoki yangidan tashkil etilgan fermer xoʻjaliklari yoxud boshqa qishloq xoʻjaligi korxonalari bilan 2019-yil hosilidan boshoqli don va paxta xomashyosi yetishtirish yuzasidan kontraktatsiya shartnomalarini, moddiy-texnika resurslarini yetkazib berish va xizmatlar koʻrsatish boʻyicha shartnomalarni qaytadan tuzish ishlarini yakunlash vazifasi yuklansin. “Oʻzagrolizing” aksiyadorlik jamiyati tugatilgan fermer xoʻjaliklariga lizing va kredit asosida berilgan qishloq xoʻjaligi texnikalarini yangidan tashkil etilgan fermer xoʻjaliklariga va boshqa qishloq xoʻjaligi korxonalariga belgilangan tartibda qayta rasmiylashtirish ishlarini tashkil etsin. 11. Oʻzbekiston Respublikasi Adliya vazirligi huzuridagi Davlat xizmatlari agentligi, Davlat soliq qoʻmitasi, Davlat statistika qoʻmitasi, Qoraqalpogʻiston Respublikasi Vazirlar Kengashi, viloyatlar hokimliklari maqbullashtirish jarayoni yakuni bilan faoliyati tugatilgan fermer xoʻjaliklarini yuridik shaxslarning davlat reyestridan chiqarish ishlarini belgilangan tartibda amalga oshirsin. 12. Mazkur qarorning bajarilishini nazorat qilish Oʻzbekiston Respublikasi Bosh prokurorining oʻrinbosari R.N. Raxmatov, Qishloq xoʻjaligi vaziri B.T. Yusupov zimmasiga hamda Vazirlar Mahkamasining Qishloq va suv xoʻjaligi, qishloq xoʻjaligi va oziq-ovqat mahsulotlarini qayta ishlash masalalari axborot-tahlil departamentiga yuklansin. I. Respublika ishchi guruhi: B. Yusupov — Qishloq xoʻjaligi vaziri(Qoraqalpogʻiston Respublikasi va Xorazm viloyati) Qoraqalpogʻiston Respublikasi 1.‎ A. Ergashev — Qishloq xoʻjaligi vazirining oʻrinbosari 2.‎ I. Xoshimov — Suv xoʻjaligi vazirligi boshqarma boshligʻi oʻrinbosari 3.‎ F. Nurmuxamedov — Qishloq xoʻjaligi vazirligi bosh mutaxassisi 4. A. Seitov —‎ Davlat soliq qoʻmitasi boʻlim boshligʻi 5.‎ M. Xoldarov — Qoraqalpogʻiston Respublikasi prokuraturasi boʻlim boshligʻi 6. E. Rajabov — “Agrobank” ATB boʻlim boshligʻi 7. U. Niyazmetov — Yer resurslari, geodeziya, kartografiya va davlat kadastri davlat qoʻmitasi boʻlim boshligʻi 8. N. Toʻrayev — “Oʻzagrokimyohimoya” AJ boʻlim boshligʻi oʻrinbosari 9. B. Sobirov — “Oʻzneftmahsulot” AJ yetakchi mutaxassisi 10. P. Xakimov — “Oʻzagroservis” AJ “Qoraqalpoq Agroservis MTP” direktori 11. Sh. Saidov — “Oʻzpaxtasanoat” AJ bosh mutaxassisi Xorazm viloyati 1.‎ S. Islomov — Suv xoʻjaligi vazirligi boshqarma boshligʻi 2.‎ Sh. Ortiqov — Qishloq xoʻjaligi vazirligi yetakchi mutaxassisi 3.‎ Q. Murodov — Davlat soliq qoʻmitasi boʻlim boshligʻi 4. R. Pirnazarov — Xorazm viloyati prokuraturasi boʻlim boshligʻi 5.‎ R. Qayratdinov — “Agrobank” ATB boʻlim boshligʻi 6. S. Nizomov — Yer resurslari, geodeziya, kartografiya va davlat kadastri davlat qoʻmitasi mutaxassisi 7. D. Nurmetov — “Oʻzagrokimyohimoya” AJ bosh mutaxassisi 8. I. Bekmuratov — “Oʻzneftmahsulot” AJ yetakchi mutaxassisi 9. F. Qurbonov — “Oʻzagroservis” AJ “Xorazm Agroservis MTP” MCHJ bosh hisobchisi 10. R. Roziqulov — “Oʻzpaxtasanoat” AJ boʻlim boshligʻi II. Respublika ishchi guruhi: R. Raxmatov — Bosh prokuror oʻrinbosari (Jizzax, Sirdaryo va Toshkent viloyatlari) Jizzax viloyati 1.‎ A. Xolmurodov — “Oʻzagrolizing” AJ raisi 2.‎ Sh. Latipov — Suv xoʻjaligi vazirligi boshqarma boshligʻi oʻrinbosari 3.‎ M. Zulfiqorov — Qishloq xoʻjaligi vazirligi bosh mutaxassisi 4. Sh. Sulaymonov — Davlat soliq qoʻmitasi boʻlim boshligʻi 5.‎ X. Alimardonov — Jizzax viloyati prokuraturasi boʻlim boshligʻi 6. D. Bekmirzayev — “Agrobank” ATB bosh mutaxassis 7. I. Ergashev — Yer resurslari, geodeziya, kartografiya va davlat kadastri davlat qoʻmitasi mutaxassisi 8. N. Xamrayev — “Oʻzagrokimyohimoya” AJ bosh mutaxassisi 9. S. Yunusov — “Oʻzneftmahsulot” AJ bosh mutaxassisi 10. Sh. Iskandarov — “Oʻzagroservis” AJ “Jizzax Agroservis MTP” MCHJ direktori oʻrinbosari 11. F. Oripov — “Oʻzpaxtasanoat” AJ bosh mutaxassisi Sirdaryo viloyati 1.‎ I.Xamrayev — Agrosanoat majmui ustidan nazorat qilish inspeksiyasi boshligʻi oʻrinbosari 2.‎ Gʻ. Abdullayev — Qishloq xoʻjaligi vazirligi bosh mutaxassisi 3.‎ Z. Ishaliyev — “Oʻzsuvqurilishtaʼminot” RB boʻlim boshligʻi 4. B. Mirzajonov — Davlat soliq qoʻmitasi boʻlim boshligʻi 5.‎ A. Abdushukurov —‎ Sirdaryo viloyati prokuraturasi boʻlim boshligʻi v.b. 6. Sh. Zamonov — “Agrobank” ATB boʻlim boshligʻi 7. E. Mengliqulov — “Yer resurslari, geodeziya, kartografiya va davlat kadastri davlat qoʻmitasi mutaxassisi 8. Sh. Xudoyberdiyev — “Oʻzagrokimyohimoya” AJ boshqarma boshligʻi 9. A. Shodmonov — “Oʻzneftmahsulot” AJ yetakchi mutaxassisi 10. O. Velulayev — “Oʻzagroservis” AJ “Sirdaryo Agroservis MTP” MCHJ direktori oʻrinbosari 11. X. Aminov — “Oʻzpaxtasanoat” AJ boʻlim boshligʻi Toshkent viloyati 1.‎ S. Xodjayev — Qishloq xoʻjaligi vazirining oʻrinbosari 2.‎ A. Alibekov — Suv xoʻjaligi vazirligi boshqarma boshligʻi 3.‎ Q. Sapayev — Qishloq xoʻjaligi vazirligi bosh mutaxassisi 4. D. Musayev —‎ ‎ Davlat soliq qoʻmitasi boʻlim boshligʻi 5.‎ M. Egamberdiyev — Toshkent viloyati prokuraturasi boʻlim boshligʻi v.b. 6. Sh. Raximov — “Agrobank” ATB boʻlim boshligʻi 7. F. Xushvaqtov — Yer resurslari, geodeziya, kartografiya va davlat kadastri davlat qoʻmitasi boʻlim boshligʻi 8. A. Boymuratov — “Oʻzagrokimyohimoya” AJ boshqarma boshligʻi 9. R. Inoyatov — “Oʻzneftmahsulot” AJ bosh mutaxassisi 10. A. Mirzayev — “Oʻzagroservis” AJ “Toshkent Agroservis MTP”MCHJ direktori 11. A. Boqilov — “Oʻzpaxtasanoat” AJ bosh mutaxassisi III. Respublika ishchi guruhi: A. Vaxabov — Qishloq xoʻjaligi vazirining birinchi oʻrinbosari(Surxondaryo va Qashqadaryo viloyatlari) Surxondaryo viloyati 1.‎ F. Poʻlatov —‎ “Oʻzdonmahsulot” AK boshqaruvi raisi 2.‎ S. Maxmanov — Surxondaryo viloyati prokuraturasi boʻlim boshligʻi 3.‎ F. Ochildiyev — Qishloq xoʻjaligi vazirligi boshqarma boshligʻi 4. J. Abdullayev — Suv xoʻjaligi vazirligi boshqarma boshligʻi oʻrinbosari 5.‎ S. Raxmonqulov —‎ Davlat soliq qoʻmitasi boʻlim boshligʻi 6. A. Eshmuratov — “Agrobank” ATB boʻlim boshligʻi 7. B. Berdiyev — Yer resurslari, geodeziya, kartografiya va davlat kadastri davlat qoʻmitasi mutaxassisi 8. A. Xusanov — “Oʻzagrokimyohimoya” AJ boshqarma boshligʻi 9. Z. Ergashev — “Oʻzneftmahsulot” AJ bosh mutaxassisi 10. O. Tolliyev — “Oʻzagroservis” AJ “Surxondaryo Agroservis MTP” MCHJ direktori oʻrinbosari 11. B. Xoliqov — “Oʻzpaxtasanoat” AJ boshqarma boshligʻi oʻrinbosari Qashqadaryo viloyati 1.‎ M. Roʻzmetov — Yer resurslari, geodeziya, kartografiya va davlat kadastri davlat qoʻmitasi raisi oʻrinbosari 2.‎ B. Baxodirov — Qashqadaryo viloyati prokuraturasi boʻlim boshligʻi 3.‎ X. Maxmudov — Qishloq xoʻjaligi vazirligi boshqarma boshligʻi oʻrinbosari 4. A. Toshmatov — Suv xoʻjaligi vazirligi boshqarma boshligʻi oʻrinbosari 5.‎ K. Qurbonov —‎ Davlat soliq qoʻmitasi boʻlim boshligʻi 6. I. Xudoyqulov — “Agrobank” ATB bosh mutaxassis 7. Q. Xojiyev — Yer resurslari, geodeziya, kartografiya va davlat kadastri davlat qoʻmitasi mutaxassisi 8. I. Xamroyev — “Oʻzagrokimyohimoya” AJ boʻlim boshligʻi oʻrinbosari 9. S. Baratov — “Oʻzneftmahsulot” AJ nazoratchi-taftishchi 10. M. Oromov — “Oʻzagroservis” AJ “Qashqadaryo Agroservis MTP” MCHJ direktori oʻrinbosari 11. L. Maxmudov — “Oʻzpaxtasanoat” AJ bosh mutaxassisi IV. Respublika ishchi guruhi: U. Xalilov — Agrosanoat majmui va oziq-ovqat xavfsizligi taʼminlanishi ustidan nazorat qilish inspeksiyasi boshligʻi(Buxoro, Navoiy va Samarqand viloyatlari) Buxoro viloyati 1.‎ X. Bekbergenov — “Oʻzagrokimyohimoya” AJ raisining birinchi oʻrinbosari 2.‎ N. Amanov — Suv xoʻjaligi vazirligi boshqarma boshligʻi oʻrinbosari 3.‎ E. Xayitov — Qishloq xoʻjaligi vazirligi bosh mutaxassisi 4. B. Xudoyberdiyev —‎‎ Davlat soliq qoʻmitasi boʻlim boshligʻi 5.‎ K. Temirov — Buxoro viloyati prokuraturasi boʻlim boshligʻi 6. Q. Kazakov — “Agrobank” ATB boʻlim boshligʻi 7. A. Abduvaxobov — Yer resurslari, geodeziya, kartografiya va davlat kadastri davlat qoʻmitasi mutaxassisi 8. M. Xibbimov — “Oʻzagrokimyohimoya” AJ boshqarma boshligʻi oʻrinbosari 9. J. Mamadiyev — “Oʻzneftmahsulot” AJ bosh mutaxassisi 10. X. Rozikov — “Oʻzagroservis” AJ “Buxoro Agroservis MTP” MCHJ direktori oʻrinbosari 11. Q. Muxammadiyev — “Oʻzpaxtasanoat” AJ bosh mutaxassisi Navoiy viloyati 1.‎ R. Hayitov — “Oʻzagroservis” AJ raisi v.b.‎, 2.‎ J. Madraximov — Navoiy viloyati prokuraturasi boʻlim boshligʻi 3.‎ B. Quvaqov — Qishloq xoʻjaligi vazirligi boshqarma boshligʻi 4. D. Mustafoyev — Suv xoʻjaligi vazirligi boʻlim boshligʻi 5.‎ Gʻ. Buronov —‎ Davlat soliq qoʻmitasi boʻlim boshligʻi 6. I. Tirkashev — “Agrobank” ATB bosh mutaxassis 7. Q. Fayziyev — Yer resurslari, geodeziya, kartografiya va davlat kadastri davlat qoʻmitasi mutaxassisi 8. B. Ernazarov — “Oʻzagrokimyohimoya” AJ boshqarma boshligʻi oʻrinbosari 9. O. Maxmudov — “Oʻzneftmahsulot” AJ yetakchi mutaxassisi 10. A. Berdixolov — “Oʻzagroservis” AJ “Navoiy Agroservis MTP” MCHJ direktori oʻrinbosari 11. A. Kamiljanov — “Oʻzpaxtasanoat” AJ boʻlim boshligʻi Samarqand viloyati 1.‎ A. Joʻrayev — Qishloq xoʻjaligi vazirligi boshqarma boshligʻi 2.‎ M. Shomayramov — Suv xoʻjaligi vazirligi boshqarmasi boshligʻi 3.‎ F. Usmonov — Davlat soliq qoʻmitasi boʻlim boshligʻi 4. A. Turumov — Samarqand viloyati prokuraturasi boʻlim boshligʻi 5.‎ Q. Shodiyev — “Agrobank” ATB boʻlim boshligʻi 6. M. Agzamov — Yer resurslari, geodeziya, kartografiya va davlat kadastri davlat qoʻmitasi boʻlim boshligʻi 7. D. Toʻpchibayev — “Oʻzagrokimyohimoya” AJ boshqarma boshligʻi oʻrinbosari 8. F. Azimov — “Oʻzneftmahsulot” AJ yetakchi mutaxassisi 9. O. Gʻafforov — “Oʻzagroservis” AJ “Samarqand Agroservis MTP” MCHJ direktori oʻrinbosari 10. Sh. Togʻayev — “Oʻzpaxtasanoat” AJ bosh mutaxassisi V. Respublika ishchi guruhi: R. Davletov — Adliya vaziri (Andijon, Namangan va Fargʻona viloyatlari) Andijon viloyati 1.‎ Sh. Nurmatov — Qishloq xoʻjaligi ekinlari navlarini sinash markazi direktori 2.‎ I. Xolmirzayev — Qishloq xoʻjaligi vazirligi boshqarma boshligʻi 3.‎ Sh. Usmonov — Suv xoʻjaligi vazirligi boshqarma boshligʻi oʻrinbosari 4. L. Mamajonov — Davlat soliq qoʻmitasi boʻlim boshligʻi 5.‎ M. Boltaboyev — Andijon viloyati prokuraturasi boʻlim boshligʻi 6. X. Raxmonov — “Agrobank” ATB bosh mutaxassisi 7. F. Sobitov — Yer resurslari, geodeziya, kartografiya va davlat kadastri davlat qoʻmitasi boʻlim boshligʻi 8. Z. Mirzajonov — “Oʻzagrokimyohimoya” AJ boshqarma boshligʻi oʻrinbosari 9. X. Oqqoʻziyev — “Oʻzneftmahsulot” AJ yetakchi mutaxassisi 10. X. Sattarov — “Oʻzagroservis” AJ “Andijon Agroservis MTP” MCHJ direktori 11. U. Quronboyev — “Oʻzpaxtasanoat” AJ bosh mutaxassisi Namangan viloyati 1.‎ M. Fayziyev — “Oʻzneftmahsulot” AJ boshqaruvi raisi 2.‎ N. Bobomurodov — Qishloq xoʻjaligi vazirligi boshqarma boshligʻi oʻrinbosari 3.‎ M. Olimov — Suv xoʻjaligi vazirligi boshqarma boshligʻi 4. T. Xojiyev — Davlat soliq qoʻmitasi boʻlim boshligʻi 5.‎ S. Tuxtaboyev — Namangan viloyati prokuraturasi boʻlim boshligʻi 6. T. Himmatov — “Agrobank” ATB bosh mutaxassis 7. M. Xamidov — Yer resurslari, geodeziya, kartografiya va davlat kadastri davlat qoʻmitasi mutaxassisi 8. U. Boliyev — “Oʻzagrokimyohimoya” AJ boʻlim boshligʻi 9. I. Islomov — “Oʻzneftmahsulot” AJ boshqarma boshligʻi oʻrinbosari 10. B. Tursunov — “Oʻzagroservis” AJ “Namangan Agroservis MTP” MCHJ direktori oʻrinbosari 11. E. Boyqulov — “Oʻzpaxtasanoat” AJ boʻlim boshligʻi Fargʻona viloyati 1.‎ A. Xaitov — Oʻzbekiston fermer, dehqon xoʻjaliklari va tomorqa yer egalari kengashi raisi v.b. 2.‎ O. Avezmatov — Qishloq xoʻjaligi vazirligi boshqarma boshligʻi oʻrinbosari 3.‎ R. Raximov — Suv xoʻjaligi vazirligi boshqarma boshligʻi 4. M. Xasanov —‎ Davlat soliq qoʻmitasi boʻlim boshligʻi 5.‎ F. Ismoilov — Fargʻona viloyati prokuraturasi boʻlim boshligʻi 6. R. Azmetov — “Agrobank” ATB bosh mutaxassisi 7. N. Meliyev — Yer resurslari, geodeziya, kartografiya va davlat kadastri davlat qoʻmitasi mutaxassisi 8. Sh. Xudoyberdiyev — “Oʻzagrokimyohimoya” AJ bosh mutaxassisi 9. N. Akbarov — “Oʻzneftmahsulot” AJ bosh mutaxassisi 10. D. Xaydarov — “Oʻzagroservis” AJ “Fargʻona Agroservis MTP” MCHJ direktori oʻrinbosari 11. M. Kuchkarov — “Oʻzpaxtasanoat”AJ bosh mutaxassisi 1. lavozimi boʻyicha — Qoraqalpogʻiston Respublikasi Vazirlar Kengashi Raisi, viloyat hokimi, Ishchi guruhi rahbari lavozimi boʻyicha — viloyat hokimining iqtisodiyot va tadbirkorlik masalalari boʻyicha birinchi oʻrinbosari, Ishchi guruhi rahbarining oʻrinbosari 2. lavozimi boʻyicha — viloyat hokimining qishloq va suv xoʻjaligi masalalari boʻyicha oʻrinbosari, Ishchi guruhi rahbarining oʻrinbosari 3. lavozimi boʻyicha — viloyat ichki ishlar boshqarmasi boshligʻi 4. lavozimi boʻyicha — viloyat davlat soliq boshqarmasi boshligʻi 5. lavozimi boʻyicha — viloyat qishloq xoʻjaligi boshqarmasi boshligʻi 6. lavozimi boʻyicha — viloyat adliya boshqarmasi boshligʻi 7. lavozimi boʻyicha — viloyat fermer, dehqon xoʻjaliklari va tomorqa yer egalari kengashi raisi 8. lavozimi boʻyicha — viloyat iqtisodiyot boshqarmasi boshligʻi 9. lavozimi boʻyicha — viloyat statistika boshqarmasi boshligʻi 10. lavozimi boʻyicha — viloyat moliya boshqarmasi boshligʻi 11. lavozimi boʻyicha — viloyat irrigatsiya tizimlari havza boshqarmasi boshligʻi 12. lavozimi boʻyicha — viloyat bandlik boshqarmasi boshligʻi 13. lavozimi boʻyicha — “Agrobank” ATB viloyat filiali rahbari 14. lavozimi boʻyicha — viloyat “Agroservis” MTP MCHJ raisi 15. lavozimi boʻyicha — viloyat neftbaza unitar korxonasi rahbari 16. lavozimi boʻyicha — Vazirlar Mahkamasi huzuridagi Agrosanoat majmui ustidan nazorat qilish inspeksiyasi viloyat boshqarmasi boshligʻi 17. lavozimi boʻyicha — “Agrokimyohimoya” aksiyadorlik jamiyati viloyat birlashmasi boshligʻi 18. lavozimi boʻyicha — Fuqarolarni oʻzini oʻzi boshqarish organlarini faoliyatini muvofiqlashtirish viloyat kengashi raisining oʻrinbosari 19. lavozimi boʻyicha — viloyat veterinariya boshqarmasi boshligʻi 20. lavozimi boʻyicha — Mintaqaviy paxta terminali MCHJ raisi 21. lavozimi boʻyicha — viloyat tijorat banklari rahbarlari 22. lavozimi boʻyicha — viloyat don korxonalari rahbarlari 23. lavozimi boʻyicha — viloyat yer resurslari va davlat kadastri boshqarmasi boshligʻi, Ishchi guruhi kotibi 1. lavozimi boʻyicha — tuman hokimi, Ishchi guruhi rahbari 2. lavozimi boʻyicha — tuman hokimining iqtisodiyot va tadbirkorlik masalalari boʻyicha birinchi oʻrinbosari, Ishchi guruhi rahbarining oʻrinbosari 3. lavozimi boʻyicha — tuman hokimining qishloq va suv xoʻjaligi masalalari boʻyicha oʻrinbosari, Ishchi guruhi rahbarining oʻrinbosari 4. lavozimi boʻyicha — tuman ichki ishlar boʻlimi boshligʻi 5. lavozimi boʻyicha — tuman davlat soliq inspeksiyasi boshligʻi 6. lavozimi boʻyicha — tuman qishloq xoʻjaligi boʻlimi boshligʻi 7. lavozimi boʻyicha — tuman adliya boʻlimi boshligʻi 8. lavozimi boʻyicha — tuman fermer, dehqon xoʻjaliklari va tomorqa yer egalari kengashi raisi 9. lavozimi boʻyicha — tuman iqtisodiyot boʻlimi boshligʻi 10. lavozimiboʻyicha — tuman statistika boʻlimi boshligʻi 11. lavozimi boʻyicha — tuman moliya boʻlimi mudiri 12. lavozimi boʻyicha — tuman irrigatsiya boʻlimi boshligʻi 13. lavozimi boʻyicha — tuman bandlik markazi rahbari 14. lavozimi boʻyicha — “Agrobank” ATB tuman filiali rahbari 15. lavozimi boʻyicha — tuman “Agroservis” MTP MCHJ raisi 16. lavozimi boʻyicha — Neftbaza unitar korxonasi vakili 17. lavozimi boʻyicha — Vazirlar Mahkamasi huzuridagi Agrosanoat majmui ustidan nazorat qilish inspeksiyasi tuman boʻlimi boshligʻi 18. lavozimi boʻyicha — “Agrokimyohimoya” aksiyadorlik jamiyati tuman filiali boshligʻi 19. lavozimi boʻyicha — tuman hokimligi huquqshunosi 20. lavozimi boʻyicha — Fuqarolarni oʻzini oʻzi boshqarish organlarini faoliyatini muvofiqlashtirish tuman kengashi raisining oʻrinbosari 21. lavozimi boʻyicha — tuman veterinariya boʻlimi rahbari 22. lavozimi boʻyicha — tuman davlat sanitariya-epidemiologiya nazorati markazi bosh vrachi 23. lavozimi boʻyicha — tuman paxta tozalash korxonasi rahbari 24. lavozimi boʻyicha — tuman tijorat banklari rahbarlari 25. lavozimi boʻyicha — tuman don shoxobchalari rahbarlari 26. lavozimi boʻyicha — tuman yer resurslari va davlat kadastri boʻlimi boshligʻi, Ishchi guruhi kotibi 1. Fermer xoʻjaliklari va boshqa qishloq xoʻjaligi korxonalarining (keyingi oʻrinlarda qishloq xoʻjaligi korxonalari deb ataladi) yer uchastkalari maydonlarini maqbullashtirishda, ularning oxirgi uch yillik faoliyati toʻliq tahlil qilinadi va natijasi boʻyicha har bir qishloq xoʻjaligi korxonasi kesimida tahliliy maʼlumot tayyorlanadi. 2. Qishloq xoʻjaligi korxonalarining yer uchastkalari maydonlarini maqbullashtirish jarayonida quyidagi holatlarda qishloq xoʻjaligi korxonalari bilan tuzilgan uzoq muddatli yer ijara shartnomasi bekor qilinadi: yer uchastkasidan qonunchilik hujjatlarida, ijaraga olish shartnomasida koʻrsatilgan talablar va qishloq xoʻjaligi ekinlarini joylashtirish shartlari buzilganda hamda maqsadli, samarali va oqilona foydalanilmaganda; yer uchastkasini saqlash shartlariga va suvdan foydalanish tartibiga rioya etilmaganda, yerning meliorativ holatini yaxshilash, tuproq unumdorligini oshirish chora-tadbirlari koʻrilmaganda, shuningdek ushbu maqsadlar uchun oʻz mablaѓlarini ajratmaganda; yer uchastkalari maydonlari uzoq muddatli yer ijara shartnomasida belgilangan oʻlchamlarga nisbatan kamaytirib yuborilganda, sugʻoriladigan maydonlarga asossiz ravishda bino-inshootlar qurilganda yoki boshqa turdagi zarar yetkazilganda; qishloq xoʻjaligi ekinlarini parvarishlashda agrotexnika tadbirlari oʻz vaqtida amalga oshirilmaganda yoki belgilangan talablarga rioya etilmaganda va normativ kadastr bahosidan past hosil olinganda; davlat xaridi uchun qishloq xoʻjaligi mahsulotlarini yetkazib berish yuzasidan tuzilgan kontraktatsiya shartnomalari shartlari soʻnggi uch yilda bajarilmaganda, xoʻjalik faoliyati samarasiz yoki past rentabellik bilan yuritilganda; mehnat munosabatlarini tartibga solishga qaratilgan qonunchilik hujjatlari talablariga rioya etilmaganda, ishchi — xodimlar, shu jumladan fermer xoʻjaligida mehnat qiladigan oila aʼzolari, vaqtincha (mavsumiy) yollanadigan fuqarolar uchun mehnat xavfsizligi shartlari taʼminlanmaganda; soliqlar va boshqa majburiy toʻlovlar, shuningdek yetkazib berilgan moddiy-texnika resurslar va koʻrsatilgan xizmatlar uchun toʻlovlar oʻz vaqtida amalga oshirilmaganda, soʻnggi uch yil davomida yetishtirilgan mahsulotlarni sotishdan tushadigan mablagʻlar bank hisobvaraqlarida aylanishi taʼminlamaganda; fermer xoʻjaligini yuritish uchun yer uchastkasini berish boʻyicha oʻtkazilgan ochiq tanlovda koʻrsatilgan mol-mulk, texnika va pul mablagʻlari xoʻjalikning ustav fondiga kiritilmaganda. 3. Qishloq xoʻjaligi korxonalari yer uchastkalarining hajmlari ularning faoliyat yoʻnalishlaridan kelib chiqqan holda quyidagicha belgilanadi: paxtachilik va gʻallachilik yoʻnalishidagi qishloq xoʻjaligi korxonalari yer uchastkalari maydonlarining eng kam oʻlchami — 100 gektar; gʻallachilik va sabzavotchilik yoʻnalishidagi qishloq xoʻjaligi korxonalari yer uchastkalari maydonlarining eng kam oʻlchami — 20 gektar; bogʻdorchilik va uzumchilik yoʻnalishidagi qishloq xoʻjaligi korxonalari yer uchastkalari maydonlarining eng kam oʻlchami — 10 gektar; sabzavotchilik va polizchilik yoʻnalishidagi qishloq xoʻjaligi korxonalari yer uchastkalari maydonlarining eng kam oʻlchami — 5 gektar. Chorvachilik yoʻnalishidagi qishloq xoʻjaligi korxonalari yer uchastkalarining hajmlari qonunchilikda belgilangan tartibda mavjud shartli mol bosh sonidan kelib chiqqan holda belgilanadi. 4. Qishloq xoʻjaligi korxonalari yer uchastkalarining oʻlchami mazkur talablarning 3-bandida nazarda tutilgan miqdorlardan kam boʻlgan taqdirda, ularni maqbullashtirishga asos boʻladi. Bunda, yer uchastkalaridan samarali foydalanayotgan, kontraktatsiya shartnomasi majburiyatlarini bajarib kelayotgan, moddiy-texnika bazasiga ega boʻlgan hamda koʻp tarmoqli faoliyatni yoʻlga qoʻygan paxta-gʻallachilik yoʻnalishidagi fermer xoʻjaliklariga, shuningdek, zamonaviy issiqxonalar, intensiv usulda tashkil qilingan bogʻ va tokzorlarning yer uchastkalariga mazkur talablarning 3-bandida koʻzda tutilgan miqdorlar qoʻllanilmaydi. 5. Maqbullashtirish jarayonida tuman hokimliklari zaxirasiga qaytarilgan yer uchastkalari, birinchi navbatda toʻgʻridan-toʻgʻri investitsiya kiritadigan, moliyaviy holati yaxshi (qarzdorligi yoʻq, bank hisobvaraqlarida mablagʻi boʻlgan) va qishloq xoʻjaligi texnikalariga ega koʻp tarmoqli fermer xoʻjaliklari (kichik — klasterlar), paxta-toʻqimachilik klasterlari, eksport qiluvchi va qayta ishlovchi korxonalariga beriladi. Yer uchastkalarini maqbullashtirishda konturlarning yaxlitligini saqlagan holda, tuproq sharoiti, suv yoʻli va boshqa omillar hisobga olinadi. 6. Eski, iqtisodiy jihatdan samaradorligi past boʻlgan (koʻchat soni kam boʻlgan, koʻchatlar intensiv usulda ekilmagan) bogʻ va tokzorlar belgilangan tartibda buzilib, ekin yer maydonlari tarkibiga qoʻshiladi. 7. Bogʻ va tokzorlarni maqbullashtirishda soʻnggi uch yilda olingan hosil, uni sotishdan tushgan tushum toʻgʻrisidagi statistika organlariga topshirilgan hisobotlar, bank hisobvaraqlarida aylangan mablagʻlar, yangi tashkil etilgan bogʻ va tokzorlarga sarflangan xarajatlar tahlil qilinib, xulosa qilinadi. Yer ijara shartnomasi bekor qilinayotgan qishloq xoʻjaligi korxonalarining tugallanmagan ishlab chiqarish xarajatlari, bogʻ va tokzorlarga qilingan xarajatlar, yer uchastkasi biriktirib berilayotgan yoki yangidan tashkil etiladigan fermer xoʻjaliklari, klasterlar, eksport qiluvchi va qayta ishlovchi korxonalari tomonidan oʻzaro kelishuv (kelishilgan narxlar) yoki baholash natijalari asosida qoplab beriladi. 8. Yer uchastkalari oʻlchami mazkur talablarning 3-bandida belgilangan miqdorlardan kam boʻlgan qishloq xoʻjaligi korxonalari qonunchilik hujjatlarida belgilangan tartibda ixtiyoriy ravishda qoʻshib yuborish, qoʻshib olish tartibida qayta tashkil etilishi mumkin. 9. Qishloq xoʻjaligi korxonalarining yer uchastkalarini maqbullashtirish jarayonida qonunchilik hujjatlari hamda xolislik, oshkoralik va ochiqlik tamoyillariga qatʼiy rioya qilinishiga Qoraqalpogʻiston Respublikasi, viloyatlar va tumanlar 4 ta sektor rahbarlari hamda tumanlar komissiyalarining barcha aʼzolari shaxsan javobgar hisoblanadi.